Document ID: /roh_data/filtered/fineweb-2-filterrobots_roh.jsonl.gz/14453

La squadra da curling dals umens svizzers manchenta il final als gieus olimpics a Pyeongchang. En il mezfinal han els pers cunter ils Svedais cun 3:9. En il gieu per bronz fruntan ils Svizzers il venderdi a las 07:35 (temp svizzer) sin il Canada.
Valentin Tanner, Peter De Cruz, Claudio Pätz e Benoît Schwarz han mussà en il mezfinal ina prestaziun che n'ha betg tanschì cunter la squadra svedaisa. La decisiun preliminara è crudada gia en il quart end, cura ch'ils Scandinavs han pudì scriver ina chasa da quatter per els, ed uschia manar cun 6:1.
RR novitads 15:00